open-index/open-wikipedia-markdown huggingface dataset:
Gerd Karin Bjørhovde

**Gerd Karin Bjørhovde** (født 27. april 1943 i Harstad) er norsk professor emerita i engelsk litteraturvitenskap. Hun fullførte sitt hovedfag i engelsk ved Universitetet i Oslo i 1970, og startet i 1971 i stilling som lektor ved Tromsø offentlige lærerskole. I 1974 ble hun ansatt som universitetslektor i engelsk ved det nyopprettede Universitetet i Tromsø.

I sin forskning har Bjørhovde vært opptatt av feministiske perspektiver og kvinnelige forfattere. Hun har forsket på kvinneperspektiver i engelskspråklig litteratur og kvinners bidrag til utviklingen av romanen som kunstnerisk uttrykk. I sammenheng med sin forskning har Bjørhovde publisert en betydelig mengde forskningsartikler og vært redaktør for flere antologier og bøker.

Hun har vært engasjert i politiske spørsmål og har vært aktiv i Sosialistisk Venstreparti i Tromsø fra 1971–2007, med flere perioder i kommunestyret, og som gruppeleder og formannskapsmedlem i perioden 1991-1999. I tillegg har hun hatt en rekke kulturpolitiske verv i Tromsø opp gjennom årene, blant annet som styremedlem i kinostyret (2000-2007), og i styret for Tromsø internasjonale filmfestival, TIFF (2000-2009). For sistnevnte var hun styreleder fra 2005 til 2009. Hun er en aktiv samfunnsdebattant med en rekke kronikker, foredrag og debattinnlegg på samvittigheten.

Fra 2002–2008 var Bjørhovde prorektor ved Universitetet i Tromsø, hvor hun hadde et spesielt fokus på internasjonalisering av forskning og utdanning og på likestillingsarbeid ved universitetet. Hun har også hatt en lang rekke verv i komiteer, utvalg og styrer. Blant annet var hun leder for Kif-komitéen i årene 2007–2013 (Kvinner i forskning - integreringskomiteen, fra 2014 kalt Komité for kjønnsbalanse og mangfold i forskning). Hun var nestleder i styret for Senter for grunnforskning fra 2004 til 2013. Hun har også vært styremedlem og nestleder i Norsk faglitterær forfatter- og oversetterforening i 1990–1998, og styreleder for Det faglitterære fond i årene 1998–2004

Bjørhovde mottok Troms fylkes likestillingspris i 1993 blant annet for initiativet og ideen til «kvinneforskermaraton», arrangementet Nettverk for kvinner i forskning ved UiT startet i 1989. I 1998 mottok hun også Universitetet i Tromsøs likestillingspris.

## Publikasjoner

* 

## Referanser


## Eksterne lenker
* Personopplysninger, UiT
* Intervju
Malaystork

**Malaystork** (*Mycteria cinerea*) er en fugl i storkefamilien.

## Beskrivelse
Malaystorken er 91-97 cm lang. Den er hovedsakelig hvit, med svarte områder på vingene og halen. Vingene er 435-500 mm lange. Halen er 145-170 mm lang. Det lange gule nebbet er 194-375 mm.

## Inndeling
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Ciconiiformes, storkefugler
** Ciconiidae, storkefamilien
*** *[[Leptoptilos]]*
**** *[[marabustork|L. crumenifer]]*, marabustork
**** *[[storadjutant|L. dubius]]*, storadjutant
**** *[[småadjutant|L. javanicus]]*, småadjutant
*** *[[Mycteria]]*
**** *[[amerikastork|M. americana]]*, amerikastork
**** *[[gulnebbstork|M. ibis]]*, gulnebbstork
**** *[[beltestork|M. leucocephala]]*, beltestork
**** *[[malaystork|M. cinerea]]*, malaystork (monotypisk)
*** *[[Anastomus]]*
**** *[[asiagapenebb|A. oscitans]]*, asiagapenebb
**** *[[afrikagapenebb|A. lamelligerus]]*, afrikagapenebb
*** *[[Ciconia]]*
**** *[[svartstork|C. nigra]]*, svartstork
**** *[[blåmaskestork|C. abdimii]]*, blåmaskestork
**** *[[Ciconia microscelis|C. microscelis]]*, (ikke navngitt, afrikaullhalsstork)
**** *[[ullhalsstork|C. episcopus]]*, ullhalsstork (asiaullhalsstork)
**** *[[svartkronestork|C. stormi]]*, svartkronestork
**** *[[maguaristork|C. maguari]]*, maguaristork
**** *[[stork|C. ciconia]]*, stork
**** *[[svartnebbstork|C. boyciana]]*, svartnebbstork
*** *[[Jabiru]]* (monotypisk)
**** *[[jabirustork|J. mycteria]]*, jabirustork
*** *[[Ephippiorhynchus]]*
**** *[[svarthalsstork|E. asiaticus]]*, svarthalsstork
**** *[[sadelnebbstork|E. senegalensis]]*, sadelnebbstork

## Utbredelse
Malaystorken lever i Sørøst-Asia. I Indonesia forekommer de hovedsakelig på øyene Sumatra, Java og Sulawesi. Den forekommer også i Øst-Malaysia og Sør-Vietnam. Den levde også i Sør-Thailand, men der er den nå utryddet.

## Atferd
### Hekking
Malaystorken hekker i kolonier. Koloniene kan være på alt fra 10 reir til rundt hundre reir. Hekkesesongen starter mellom april og november. Malaystorken kan legge 1-4 egg, men det vanligste er 2 eller 3. Rugeperioden varer i 27-30 dager. 

### Føde
Malaystorkens føde består av forskjellige ting, etter hvor de lever. I Malaysia spiser de slamkrypere, i Sør-Sumatra også melkefisker, slamkrypere fra slekten *[[Periophthalmodon]]* og multer og andre fisker. De kan også spise slanger og frosk.

## Galleri

Fil:Mycteria_leucocephala_at_Sungei_Buloh.jpg
Fil:Mycteria cinerea, Singapore 3.jpg
Fil:Mycteria cinerea-20031003.jpg
Fil:Milky Stork and a Gery Heron.jpg
Fil:Mycteria cinerea, Singapore 4.jpg


## Referanser




## Se også
*Storker
*Marabustork
*Stork
*Svartstork

## Eksterne lenker
Ildikó Enyedi

**Ildikó Enyedi** (født 1955) er en ungarsk forfatter og filmregissør. Hun ble i 2017 tildelt Gullbjørnen ved Filmfestivalen i Berlin, for filmen *[[Om kropp og sjel]] (Testről és lélekről)*.

## Filmer i utvalg
* 1988 : *Mitt 20. århundre (Az én XX. századom)*
* 1998 : *Tamás & Juli*
* 1999 : *Simon magikeren (Simon mágus)*
* 2017 : *[[Om kropp og sjel]] (Testről és lélekről)*

## Referanser


## Eksterne lenker
*
Malombesjøen

**Malombesjøen** (engelsk: **Lake Malombe**) er en innsjø i Malawi. Den ligger mellom nord- og sørdelene av Shireelva.

## Eksterne lenker
*
Malawis distrikter

Malawi er delt opp i 28 distrikter beliggende i tre regioner. 

## Liste
***[[Central (Malawi)|Central Region]]:**
*# Dedza
*# Dowa
*# Kasungu
*# Lilongwe
*# Mchinji
*# Nkhotakota
*# Ntcheu
*# Ntchisi
*# Salima
***[[Northern (Malawi)|Northern Region]]
*:10. [[Chitipa (distrikt)|Chitipa]]
*:11. [[Karonga (distrikt)|Karonga]]
*:12. [[Likoma (distrikt)|Likoma]]
*:13. [[Mzimba (distrikt)|Mzimba]]
*:14. [[Nkhata Bay (distrikt)|Nkhata Bay]]
*:15. [[Rumphi (distrikt)|Rumphi]]
***Southern Region
*:16. Balaka
*:17. Blantyre
*:18. Chikwawa
*:19. Chiradzulu
*:20. Machinga
*:21. Mangochi
*:22. Mulanje
*:23. Mwanza
*:24. Nsanje
*:25. Thyolo
*:26. Phalombe
*:27. Zomba
*:28. Neno
Gleb Retivykh

**Gleb Sergejevitsj Retivykh** (født 30. desember 1991) i byen Tsjajkovskij i Perm kraj, er en russisk langrennsløper som debuterte i verdenscupen i 2010/2011-sesongen. Under VM i Seefeld i 2019 vant han bronse på sprinten, og sølv på sprintstafetten sammen med Aleksandr Bolsjunov.

## Karriere

### Individuelle pallplasseringer

### Sammenlagtplasseringer i verdenscupen

## Referanser


## Eksterne lenker
*
Kjempeørn

**Kjempeørn** (*Hieraaetus moorei*) er en utdødd rovfugl i haukefamilien. Den var endemisk til Sørøya på New Zealand, der den jaktet på moafugler (Dinornithiformes). Arten har også blitt kalt *moaørn* og *haastsørn*, og det er den største ørnen som noen gang har blitt beskrevet vitenskapelig.

## Biologi
Kjempeørnen var enorm og hadde en kroppslengde på 90–140&nbsp;cm. Hunnen kunne veie opp til 17,8&nbsp;kg og hadde et vingespenn på cirka 300&nbsp;cm, mens hannen kunne veie opp til 12,3&nbsp;kg og hadde noe mer beskjedent vingespenn. Nebbet var cirka 130&nbsp;mm langt, og de kraftige klørne var omkring 75&nbsp;mm lange. Arten gikk tap da moaene forsvant, trolig i tidsrommet 1350–1450. Arten er med det den største ørnen som noen gang har blitt beskrevet.

Forskere antar at kjempeørnen kunne drepe et bytte på opp mot 200&nbsp;kg. Den tronet øverst på næringskjeden i sitt habitat.

De nærmeste nålevende slektningene er bantuørn (*H. wahlbergi*), dvergørn (*H. pennatus*), pygméørn (*H. weiskei*), småørn (*H. morphnoides*), og flekkørn .

## Referanser




## Eksterne lenker
Vinteruniversiaden 2017

**Vinteruniversiaden 2017** ble arrangert i Almaty i Kasakhstan 29. januar - 8. februar 2017.

Russland ble soleklart beste nasjon med totalt 71 medaljer foran vertsnasjonen Kasakhstan med 36 medaljer og Sør-Korea med 21 medaljer.

## Kalender

## Medaljetabell

## Referanser


## Eksterne lenker
*
Omloop Het Nieuwsblad 2017

**Omloop Het Nieuwsblad 2017** var den 72. utgaven av sykkelrittet Omloop Het Nieuwsblad og ble arrangert 25. februar 2017. Det belgiske sykkelrittet, med start og målgang i Gent, var for første gang inkludert på WorldTour-kalenderen og ble det fjerde arrangementet på 2017-kalenderen.

Belgiske Greg Van Avermaet tok sin andre strake seier i rittet, foran den slovakiske verdensmesteren Peter Sagan og landsmannen Sep Vanmarcke. Forhåndsfavorittene Alexander Kristoff og Tom Boonen var blant de mange som ble felt av et stort velt med 60 kilometer igjen til mål, hvorpå Boonen valgte å bryte rittet.

## Lag

## Resultat

## Referanser


## Eksterne lenker
* 
*
The Casbah Coffee Club

**The Casbah Coffee Club** var en rockeklubb startet av Mona Best, mor av trommeslager Pete Best som del av kjelleren i 8 Haymans Green, West Derby i Liverpool. Ideen dukket opp i sommeren 1958, og Mona Bests to sønner forhørte seg med Ken Brown i Les Stewart Quartet. Brown tok med seg George Harrison. Da Les Stewart og Ken Brown hadde en krangel etter at Brown og Harrison ikke hadde dukket opp til en kveldskonsert den 22. august, ble Les Stewart Quartet oppløst en uke før premieren. Mona Best slet med å finne noen til å spille, men Harrison foreslo sitt andre band, The Quarrymen, og tok med seg John Lennon, Cynthia Powell og Paul McCartney sammen med Brown.

Lokalet ble ferdig til åpningen den 29. august 1959, og The Quarrymen, nå bestående av Lennon, McCartney og Harrison med Ken Brown som fjerde gitarist. Lennon kjøpte for anledningen en ny gitar etter å ha hatt en rekke dårlige instrumenter, og endte opp med en Hofner Club 40, lik Harrisons gitar. Browns forsterker hjalp også på lyden. Brown ble med i gruppen i en stund, men da han ble syk og Mona Best bestemte seg for å gi ham sin vanlige lønn, 15 shilling, i stedet for å fordele på de tre andre som spilte, ble Brown sparket fra gruppa.

Klubben varte til 1962, men i 2006 ble kjelleren vernet og fikk en minneplakett.

## Referanser
Roman Czerniawski

**Roman Garby-Czerniawski** (født 6. februar 1910 i Towste i Polen, død 26. april 1985 i London) var en kaptein i Polens luftforsvar, og dobbeltagent under andre verdenskrig, med kodenavn **Brutus**.

## Liv
Czerniawski ble uteksaminert i slutten av 1930-årene fra Wyższa Szkoła Wojenna (WSWoj), et militært akademi i Warszawa. Som en tidligere offiser i det polske luftforsvaret, meldte han seg frivillig til å lage et alliert spionasjenettverk i Frankrike i 1940. Han organiserte, sammen med Mathilde Carré, rekruttering av agenter. Dette nettverket fikk kodenavnet *Interallie*.

Czerniawski ble sendt til Storbritannia for å bli intervjuet av polsk etterretningstjeneste, og han møtte deretter general Sikorski, og ble presentert for Virtuti Militari. Han var tilbake i Frankrike etter å bli sluppet ut i fallskjerm i november 1941.

Den 17. november 1941 arresterte en gruppe i Abwehr under ledelse av Hugo Bleicher, Czerniawski og deretter Carré. Nettverket var blitt avdekket på grunn av en sikkerhetssvikt. En rekke medlemmer av Interallie ble avslørt etter at Carré valgte å samarbeide med tyskerne. Czerniawski og andre ble fengslet.

Etter å ha blitt tilbudt sikkerhet av tyskerne, ble Czerniawski sendt til England som agent. Her kontaktet han britiske myndigheter. Han ble informert av britiske (MI6) og polske myndigheter om den manglende sikkerhet i organisasjonen i Frankrike. Deretter ble han ansatt som dobbeltagent av MI5 med kodenavn "Brutus" .
Hans sterke anti-russiske holdning førte til tvil om hans lojalitet. Polske myndigheter arresterte og fengslet ham for forræderi. MI5 produserte da en dekkhistorie om at han hadde vært fengslet av "antibolsjevikiske" polakker.

En polsk krigsrett fant ham skyldig i grov ulydighet, men for å holde saken skjult dømte den ham til kun to måneders fengsel. MI5 tvilte på hans pålitelighet og var bekymret for at tyskerne ville fatte mistanke som følge av hans raske løslatelse. Han fikk ikke lenger tillatelse til å operere radio alene, og han ble bare brukt for distribusjon av mindre viktig informasjon. Tyskerne fikk tillit til ham og i desember 1943 bestemte britene seg for å bruke Brutus til distribusjon av viktig informasjon.

Han spilte en viktig rolle før den allierte invasjon i Normandie i 1944. Brutus ga falsk informasjon til tyskerne, som en del av *Fortitude South*, en plan som skulle overbevise Tyskland at de allierte ville invadere i Pas de Calais.Etter krigen bodde han i Storbritannia og skrev The Big Network* *publisert i 1961.

Czerniawski døde i London, 26. april 1985, i en alder av 75 år. Han ble gravlagt i Newark-on-Trent i Newark kirkegård for RAF.

## Referanser


## Litteratur
* Andrzej Pepłoński, *Wywiad Polskich Sił Zbrojnych na Zachodzie, 1939–1945* (Polish Armed Forces Intelligence in the West, 1939–1945), Warsaw, 1995.
* Stanisław Żochowski, *Wywiad polski we Francji 1940–1945* (Polish Intelligence in France, 1940–1945), Lublin, 1994, .
* John Cecil Masterman, *The Double-Cross System in the War of 1939–1945*, Yale University Press, 1972.
*
*

## Eksterne lenker
*Mer om Czerniawski http://doublecrossddayspies.weebly.com/1/post/2013/10/roman-czerniawski.html

]
Destra storica

La **destra storica** (det historiske høyre), opprinnelig **Destra** (høyre), er navnet på en tidligere liberalmoderat gruppering i det italienske parlamentet. Navnet kom av at gruppen var plassert på den høyre siden i parlamentet. Det dreide seg om en gruppe samarbeidende politikere, og ikke om et parti. La destra var politisk plassert i sentrum.

Etter Cavours død fulgte parlamentets liberale politikere fortsatt hans linje. Deres politikk var basert på en enhetlig, monarkisk og konstitusjonell stat. De respekterte den katolske kirken, men viste også toleranse overfor andre trosretninger. La destra storica ga kirken full frihet, men ønsket et skille mellom kirke og stat. Denne grupperingen ville imidlertid ikke risikere Italias samling ved radikale samfunnsreformer som kunne destabilisere landet, eller vanskeliggjøre Italias nye rolle som en samlet stat i den internasjonale politikken.Grupperingen hadde flertallet i parlamentet fra 1861 til 1876.

La destra storica som ikke var et politisk parti, representerte i starten det store borgerskapet og aristokratene. Grupperingens motpol var la sinistra storica, det historiske venstre, som samlet middelklassen, det vil si småborgerskapet, de intellektuelle og profesjonsutøverne (leger, akademikere, jurister).

I 1876 overtok sinistra storica regjeringsmakten fra la destra storica.

## Referanser
Paolo Gentiloni

**Paolo Gentiloni Silveri** (født 22. november 1954 i Roma) er en italiensk journalist og politiker (Partito Democratico). Han ble i 2019 utnevnt som europakommissær i Van der Leyen-kommisjonen, med ansvar for næringsliv. Han var fra 12. desember 2016 til 1. juni 2018 Italias statsminister. Gentiloni var fra 31. oktober 2014 til 12. desember 2016 Italias utenriksminister.

## Referanser
Maorifalk

**Maorifalk** (*Falco novaeseelandiae*) er en rovfugl i falkefamilien. Den er endemisk til New Zealand. Den lever på Nordøya, Aucklandøyene og Stewart Island.

## Eksterne lenker
*
L’oiseau et l’enfant

**«L'oiseau et l'enfant»** (norsk oversettelse: *fuglen og barnet*) er en franskspråklig chansonballade som vant Eurovision Song Contest 1977 for Frankrike. Sangen ble fremført av Marie Myriam og er komponert av Jean Paul Cara, med tekst av Joe Gracy. Sangen fikk begrenset kommersiell suksess etter seieren og kom blant annet ikke inn på VG-lista. Med unntak av 1970, da Norge ikke deltok, var dette første gang siden 1966 at en Eurovision-vinner ikke kom inn på den norske singellisten. «L'oiseau et l'enfant» var Frankrikes femte – og hittil siste – seier i Eurovision Song Contest.

## Eurovision Song Contest
Marie Myriam var en av 14 deltakere i den franske uttakingen til Eurovision Song Contest, arrangert av den franske kringkasteren TF1. I finalen i Paris 6. mars gikk Myriam og «L'oiseau et l'enfant» seirende ut med over  telefonstemmer. Sangen ble dermed Frankrikes bidrag til Eurovision Song Contest i London lørdag 7. mai.

I Eurovision Song Contest var Frankrike det 18. og siste landet på scenen, og til slutt vant Frankrike etter en jevn og spennende avstemning. «L'oiseau et l'enfant» fikk , hvorav bare  kom fra den norske juryen, som hadde Irland som sin favoritt. Det franske bidraget fikk poeng fra alle de andre landene, men den norske juryen ga den laveste poengsummen.

## Etter Eurovision
Den franske seieren var i stor grad uventet og overraskende, og i Norden fikk sangen mager suksess etter konkurransen. Den største suksessen dette året fikk Sveits og «Swiss Lady». I Norge lå den  på VG-lista, mens «L'oiseau et l'enfant» ikke tok seg inn på listen i det hele tatt.

Sangen solgte imidlertid til gull i Frankrike og fikk nytt liv nesten 40 år senere. Årsaken var at UNICEF i 2016 brukte sangen på albumet *Tout le bonheur du monde* i forbindelse med prosjektet Kids United. Sangen dukket også opp på den franske singellisten SNEP høsten 2016 og ble liggende der januar 2017.

Myriam spilte dessuten inn sangen på fem språk: fransk, engelsk (som «The Bird and the Child»), tysk («Der Vogel und das Mädchen»), spansk («El zagal y el ave azul») og Myriams eget morsmål, portugisisk («A ave e a infância»).

## Listeplasseringer
«L'oiseau et l'enfant» med Marie Myriam:

## Referanser
Jacaranda (klubb)

**The Jacaranda** er en musikklubb og pub i Slater Street 21, Liverpool. Lokalet var tidligere en urmaker, men Allan Williams kjøpte den i 1957 og åpnet den i september 1958 som en kaffeklubb.

Første etasje var en tradisjonell snackbar med kaffe, te bakevarer, sandwiches og annet, mens kjelleren var bare åpent på kvelden og for medlemmer, og hadde et fast band, The Royal Caribbean Steel Band. Klubben ble populær blant kunststudentene som holdt til i nærheten. Stuart Sutcliffe var med på  å dekorere klubben. Det ble et av stamstedene til John Lennon, og George Harrison og Paul McCartney var også ofte der. Det var imidlertid først i 1960, som at The Silver Beatles opptrådte der.

The Jacaranda, oppkalt etter prydtreet jacaranda, stengte i 2011, men ble åpnet igjen i 2014

## Referanser
Megalapteryx didinus

***Megalapteryx didinus*** (fjellmoa, høylandsmoa) var en stor flygeudyktig fugl i den utdødde familien **Megalapterygidae**, endemisk til New Zealand. Den er utdødd og eneste kjent art i den utdødde slekten ***Megalapteryx***. Arten ble trolig utryddet av maoriene rundt år 1500, etter at de jaktet den til utryddelse. Ingen ting tyder på at moaene var truet av utryddelse før maoriene ankom. De invaderte New Zealand sent på 1200-tallet. Trolig var både eggene og fuglekjøttet viktig matkilder for dem, spesielt siden de flygeudyktige fuglene var enkle å fange eller drepe for maoriene.

## Biologi

*M. didinus* blir regnet blant de minste av moaene og veide cirka , og man regner med at høyden cirka . Hunnen var størst. De største moaene kunne trolig måle mer enn  i høyde. *M. didinus*, som levde i kjølig alpint klima i høyder opp mot , hadde fjær som dekket hele kroppen, unntatt nebbet og føttene. Tidligere trodde man at disse fuglene gikk mer oppreist, men nyere forskning har avdekt at dette kanskje ikke var tilfellet.

Fjellmoaen var en atletisk og slank moa med et lite hode, en delikat spisst buet nebb og relativt store nesebor og øreåpninger. Den hadde flekkete fjærdrakt som strakk seg til roten av nebbet og dekket underbena.

Et team av arkeologer oppdaget rundt 1990 en tilnærmet perfekt mumifisert høyrefot, med alle fire tær og klør intakte, etter en *M. didinus*, i et grottesystem på Mount Owen nord på Sørøya. Foten viste seg å være cirka  gammel.

## Inndeling

* Palaeognathae, primitive nåtidsfugler
** Notopalaeognathae
*** Rheiformes, nandufugler
*** Novaeratitae, kasuarfugler, elefantfugler og kivifugler
*** Tinamiformes, tinamufugler (pampashøns)
*** †Dinornithiformes, moafugler
**** †Megalapteryidae, fjellmoafamilien
***** †*[[Megalapteryx didinus|Megalapteryx]]*, fjellmoaer
****** †*[[Megalapteryx didinus|M. didinus]]*, (fjellmoa eller høylandsmoa)
**** Dinornithidae, kjempemoafamilien
**** Emeidae, (småmoafamilien)

## Slektskap
Kladogrammet under følger Bunce *et al.* (2009):
Kladogrammet under følger Bunce *et al.* (2009):

## Referanser




## Eksterne lenker
*
Overraskelse (sannsynligvis to samleplater med Gartnerlosjen)

***Overraskelse (sannsynligvis to samleplater med Gartnerlosjen)*** er et samlealbum med Gartnerlosjen, utgitt den 8. november 2004.

## Sporliste
### CD 1: Gartnerlosjens aller beste
# «Kinosangen» (Kristopher Schau/Egil Hegerberg), (*[[Due (album)|Due]]*)
# «Kåbbåy» (Kristopher Schau/Lars Lønning), (*[[Krem fjes]]*)
### CD 2: Adjø Kreativitet
# «Slakter fjes» (Lars Lønning), (*[[Gabriels pose]]*)
# «Krise» (Egil Hegerberg), (*[[Krem fjes]]*)
# «Prest i fare» (Kristopher Schau/Egil Hegerberg/Harald Hegerberg), (*[[Krem fjes]]*)
# «To typer mahogny» (Lars Lønning), (*[[Krem fjes]]*)
# «Pleuch» (Kristopher Schau/Gartnerlosjen), (*[[Sjingkpangse (puntum)]]*)
# «Dulme dalme» (Lars Lønning/Kristopher Schau/Harald Hegerberg), (*[[Sjingkpangse (puntum)]]*)
# «Til Marit» (Kristopher Schau/Harald Hegerberg), (*[[Heldiggrisene]]*)
# «Åttitallet» (Marius Müller/Gartnerlosjen), (*[[Heldiggrisene]]*)
# «Heldiggris» (Lars Lønning), (*[[Due (album)|Due]]*)
# «Noen som passer for meg» (Kristopher Schau), (*[[Due (album)|Due]]*)
# «Johan Olav og den magiske fløyta» (Egil Hegerberg/Harald Hegerberg/Lars Lønning), (*[[Due (album)|Due]]*)
# «Hammer av saft» (Egil Hegerberg), (*[[Due (album)|Due]]*)
# «Genital synthsolo» (Kristopher Schau/Lars Lønning/Per Bertrand Aanonsen/Harald Hegerberg/Egil Hegerberg), (*Outtake fra [[Due (album)|Due]]*)
# «Valpe» (Kristopher Schau/Lars Lønning/Per Bertrand Aanonsen/Harald Hegerberg/Egil Hegerberg), (*Outtake fra [[Due (album)|Due]]*)
# «Øs pøs» (Kristopher Schau/Harald Hegerberg/Lars Lønning), (*Tidligere uutgitt*)
# «Cakeshaped Man» (Kristopher Schau/Egil Hegerberg), (*Tidligere uutgitt*)
# «Stiff Nipple Scissor Man» (Kristopher Schau/Egil Hegerberg), (*Tidligere uutgitt*)
# «Sjofel kanapé» (Egil Hegerberg/Lars Lønning), (*Tidligere uutgitt*)

## Eksterne lenker
* Overraskelse (sannsynligvis to samleplater med Gartnerlosjen)
A-ba-ni-bi

**«A-ba-ni-bi»** (hebraisk: א-ב-ני-בי, norsk: *jeg*) er en israelsk discolåt som vant Eurovision Song Contest 1978 for Israel. Sangen ble fremført av Izhar Cohen og gruppen Alphabeta og er komponert av Nurit Hirsh, mens Ehud Manor skrev teksten. Dette var Israels første seier i konkurransen, og sangen fikk en viss kommersiell suksess i Europa etter seieren. I Norge kom den imidlertid ikke inn på VG-lista.

## Eurovision Song Contest
Den israelske finalen, *Den hebraiske sang- og korfestivalen*, ble arrangert i Jerusalem 11. februar 1978. Der vant Izhar Cohen og «A-ba-ni-bi» en hårfin seier med 66 poeng og ble dermed Israels bidrag til Eurovision Song Contest 1978. 

Den internasjonale finalen gikk av stabelen i Paris lørdag 22. april 1978. Der var «A-ba-ni-bi» det  ut på scenen av . I avstemningen tok det israelske bidraget raskt en klar ledelse og vant til slutt hele konkurransen med . Den norske juryen ga  til «A-ba-ni-bi».

Flere arabiske land sendte også konkurransen på fjernsyn. Da det israelske bidraget ble fremført, viste den jordanske kringkasteren i stedet et bilde av blomster. Da det i tillegg ble klart at Israel ville vinne, avbrøt jordansk tv hele sendingen under påskudd av at de hadde tekniske problemer. Dagen etter erklærte landets tv-kanal at andreplassen Belgia hadde vunnet.

## Teksten og tittelen
Tittelen «A-ba-ni-bi» er et røverspråk, kalt *b-språket* på hebraisk. Røverspråket brukes av barn og går ut på at hver vokal eller diftong dupliseres med en b foran seg. I dette tilfellet er tittelen hentet fra det hebraiske ordet אני (ani), som betyr «jeg» på norsk. Formelen blir dermed: *ani*: a-(b+a)-ni-(b+i) = a-ba-ni-bi. 

Tittelen betyr dermed ganske enkelt «jeg». Og i teksten synger Cohen blant annet hvordan de som barn brukte språket til å si «jeg elsker deg», så de voksne ikke skulle forstå. 

## Listeplasseringer

## Referanser
Drivende skyer

***Drivende skyer*** (originaltittel: *Kauas pilvet karkaavat*) er en finsk dramakomedie fra 1996, regissert av Aki Kaurismäki.

## Handling
Ilona Koponen (spilt av Kati Outinen) arbeider som servitør ved en restaurant kalt Dubrovnik, og er gift med Lauri (spilt av Kari Väänänen) som kjører trikk. De bor i en liten, og beskjedent møblert, leilighet i Helsinki. Når de kommer hjem fra jobb sent en kveld, overrasker Lauri sin kone med en ny TV, som han har kjøpt på avbetaling. De snakker om de faktisk er i stand til å oppfylle deres økonomiske forpliktelser, men blir enige om at TV-betalingene er overkommelige. Men dagen etter, når Lauri kommer på jobb, får han vite at bedriften han arbeider for ønsker å si opp en rekke arbeidere fordi enkelte trikkeruter er alt for ulønnsomme. Lauri sin rute blir også valgt som en av disse rutene.

Dagen etter får Lauri vite at hun er ferdig med sitt aller siste skift ved restauranten. Hun får beskjed, fra eieren av Dubrovnik, om at restauranten snart skal selges til en større kjede og at alle ansatte får sparken ettersom den nye eieren kommer til å hente inn deres egen stab. Både Ilona og Lauri forsøker å lete etter annet arbeid, med nedslående resultater. Lauri får tilbud å begynne som buss-sjåfør. Men han klarer ikke å bestå en medisinsk test, og mister derfor førerkortet som yrkessjåfør. Ilona får jobb på en nedslitt pub/restaurant som ikke engang har et navn, og blir eid en kjeltring som forsøker å unndra skatt. Etter seks uker blir denne restauranten stengt av myndighetene, og Ilona får aldri betalt av den uærlige og korrupte eieren. Både Lauri og Ilona begynner å slite med alkohol, samtidig møter de tidligere kollegaer som også har lignende vanskeligheter. 

På et tidspunkt selger de til og med bilen deres, og tar med seg disse pengene til et kasino i håp om å tjene enda mer penger. I stedet ender de opp med å miste alle pengene. De fleste av møblene deres, samt den nye TV-en som Lauri kjøpte, blir overtatt av banken. En dag støter Ilona ved et uhell på fru Sjöholm (spilt av Elina Salo) hennes tidligere sjef. Sjöholm foreslår at Ilona åpner sin egen restaurant. Ettersom Ilona ikke har penger til å satse på dette, samtykker Sjöholm å gi henne den nødvendige kapitalen som et lån. Ilona, ydmyk over sine nylige opplevelser, er i utgangspunktet motvillig til å akseptere dette av frykt for at restauranten kommer til å mislykkes og at hun ikke kan betale tilbake fru Sjöholm. Men hun samtykker til slutt på forslaget hennes. Ilona ansetter noen av de tidligere ansatte fra Dubrovnik, inkludert kokken Lajunen (spilt av Markku Peltola) samt Lauri.

## Skuespillere
* Kati Outinen som Ilona Koponen
* Kari Väänänen som Lauri Koponen
* Elina Salo som Rouva Sjöholm
* Sakari Kuosmanen som Melartin
* Markku Peltola som Lajunen
* Matti Onnismaa som Forsström
* Shelley Fisher som en pianist

## Referanser


## Eksterne lenker
*
Barys-arenaen

**Barys-arenaen** (kasakhisk: Барыс Арена) er en innendørs flerbruksarena i Astana sentrum i Kasakhstan. Det er hjemmearenaen for ishockeyklubben Barys Astana. Arenaen har sitteplasser til  under ishockeykamper. Barys-arenaen ble åpnet av Nursultan Nazarbajev 9. august 2015.

## Referanser
Emil Eriksrød

**Emil Eriksrød** (født 28. desember 1983 i Skien) er en norsk forretningsmann og eiendomsinvestor. Eriksrød er statsautorisert revisor fra Norges Handelshøyskole i Bergen. Han har siden 2005 vært eiendomsinvestor og er (per Q2 2022) største eier og administrerende direktør i eiendomsselskapet Recreate ASA. 

## Karriere
20 år gammel lånte Emil Eriksrød penger til en 42 kvadratmeter leilighet i Bergen sentrum. Jobb ved siden av studiene gjorde at han kunne betale ned på huslånet og få lån til en ekstra utleieleilighet. Etter studieturen ble begge leiligheter solgt med gevinst og han begynte oppkjøp i Porsgrunn og Skien. 10 år senere, i 2014, hadde han 33 000 kvadratmeter næringseiendom i Telemark. I 2015 investerte  Eriksrød og R8 Property en halv milliard kroner i næringseiendom i Telemark og Vestfold.Han arbeidet i fire år som økonomidirektør i Hathon Holding for Hallgrim Thon, Olav Thons nevø. I juni 2022 ble Recreates eiendommer på drøye 98 000 kvadratmeter verdsatt til ca 2,6 milliarder kroner.

## Selskaper
Recreate ASA ble stiftet av Emil Eriksrød i 2010, har 35 ansatte og forvalter verdier for rundt 2,6 milliarder kroner. Gjennom  Rising Group er Eriksrød majoritetseier med rundt 45 prosent av aksjene.

Recreate ASA eier 100 prosent av selskapet Evolve.

### Eiendommer

I 2017 fikk kontorbygget Powerhouse Telemark oppmerksomhet, siden det var designet av Snøhetta, og i løpet av sin livstid skulle skape mer energi enn det forbruker. Bygget åpnet i august 2022, og ble av CNN Style kåret til å være et av ti bygg i verden det er knyttet de største forventningene til.

I januar 2017 kjøpte Emil Eriksrød og Recreate ASA Arkaden Skien Storsenter fra Nordea Liv for 145 millioner kroner. I 2019 ble kjøpesenteret verdsatt til 367 millioner kroner. 

I samarbeid med Bane Nor Eiendom bygget selskapet hotell og næringsbygg for Petter Stordalens Nordic Choice Hotels på Kammerherreløkka i Porsgrunn. Totalt  kvm sto ferdig våren 2019. Aktørene har også inngått samarbeid om et nytt Comfort-hotell på Skien Brygge.

## Referanser


## Eksterne lenker
* Emil Eriksrøds styreverv
Ina Kringlebotn

**Ina Kringlebotn** (født 1983 i Moss, død 21. juni 2015) var en norsk sopran. I utlandet benyttet hun også artistnavnet Ina Kringelborn.

## Familie
Ina Kringlebotn vokste opp på Kråkstad i Ski kommune. Hun var niese av sopranen Solveig Kringlebotn.

Hun var gift med den finske barytonen Ludvig Lindström.

## Utdannelse
Kringlebotn startet sangstudiene ved Norges musikkhøgskole i Oslo. Hun studerte senere ved Operaakademiet i København og ved Det Kongelige Danske Musikkonservatorium.

## Karriere
Ina Kringlebotn startet sin musikalske karriere i HipHop/RnB-duoen Gulltoppene, sammen med Christine Dancke. De var en del av norsk raps undergrunnsmiljø tidlig på 2000-tallet. Etter hvert så gikk de i hver sin retning, og Ina satset på opera. Hun debuterte ved Den norske Opera i 2004, i rollen som «Valencienne» i *[[Den glade enke]]*. I 2007 ble hun invitert til å synge ved Academie européenne de musique i Aix-en-Provence. Der ble hun kåret til «Laureat HSBC», og dro deretter på turné i Kina. I Aix sang hun året etter rollen som «Sandrina» i Haydns *[[L'Infideltà Delusa]]*, og denne oppsetningen gjestet også Monaco, Sceaux, Bilbao, Valladolid og Bremen. I 2009 sang hun hovedrollen som Mimi mot Marius Roth Christensen i Puccinis *[[La bohème|La Bohème]]* på sommeroperaen på Oscarsborg festning. Samme høst var hun gjestesanger i *[[Poppeas kroning]]* på Den norske Opera, og dro så til Bremen der hun medvirket i Haydns *L'Infedeltà Delusa*.

Fra 2010 til 2013 var hun ansatt som solist ved Komische Oper Berlin. I 2012 opptrådte hun på OscarsborgOperaens «Operafest», og spilte rollen som «Solveig» i *[[Peer Gynt]]*-oppsetningen på Gålå.

## Fjernsynsopptredener
I 2003 stilte Ina Kringlebotn og Mari Eriksmoen som lag i en NRK-produksjon der de konkurrerte med andre kunstnere om støtte til videre utdannelse.

I 2011 spilte NRK inn Den norske Operas produksjon av operaen *Poppeas kroning*, med Ina Kringlebotn i rollen som «Fortuna». Forestillingen, som ble sendt i to deler, kan sees på NRKs nettsider frem til 1. april 2026.

## Roller (utvalg)

### Aix-en-Provence
* Sandrina – *[[L'Infedeltà Delusa]]* av Joseph Haydn

### Oscarsborg
* Mimi – *[[La bohème|La Bohème]]* av Giacomo Puccini

### Den norske Opera
* Fortuna – *[[Poppeas kroning]]*, regi Ole Anders Tandberg

### Oper Bremen
* Sandrina – *L'Infedeltà Delusa* av Joseph Haydn

### Komische Oper Berlin
* Elvira – *[[Don Giovanni]]* av Wolfgang Amadeus Mozart
* Grevinnen – *[[Figaros bryllup]]* av Wolfgang Amadeus Mozart
* Eva – *[[Mestersangerne fra Nürnberg|Mestersangerne i Nürnberg]]* av Richard Wagner, regi Andreas Homoki
* Michaëla – *[[Carmen]]* av George Bizet
* Agathe – *[[Der Freischütz]]* av Carl Maria von Weber, regi Calixto Bieito
* Rusalka – *[[Rusalka (Dvořák)|Rusalka]]* av Antonin Dvorak
* Juanita – *[[Der Kuhhandel]]* av Kurt Weill

## Referanser


## Eksterne lenker
* 
* Ina Kringlebotns minnefond for barnekultur – besøkt 19. februar 2017
* Utdrag fra ''Rusalka'' på YouTube – besøkt 19. februar 2017
* Ina Kringlebotn synger ''Haugtussa'' (varighet: 25 minutter) – besøkt 19. februar 2017
Veireno

**Veireno AS** var et norsk aksjeselskap med vedtektsfestet formål å drive transport av avfall og gods på vei. Veireno hadde hovedkontor i Enebakk og var et datterselskap av VT Gruppen AS. Hovedeier og sjef for selskapet var Jonny Enger. 

Selskapet inngikk en kontrakt med Oslo kommune om å hente avfall i Oslo, men fikk vanskeligheter med å fullbyrde kontrakten. Det hele endte med at kommunen overtok søppelhentingen.

I februar 2017 sendte selskapet konkursbegjæring til Follo tingrett.

12. februar 2020 ble Jonny Enger dømt til ubetinget fengsel i 120 dager for å ha latt de ansatte i Veireno jobbe ulovlig mye overtid i 2015, 2016 og 2017. VT-gruppen hadde blitt ilagt en foretaksstraff på 4,5 millioner kroner av Follo tingrett, men ble i lagmannsretten frikjent.

## Referanser
Junior-VM i alpint 2016

**[[Junior-VM i alpint]] 2016** ble arrangert i OL-anlegget Rosa Khutor alpinsenter i Sotsji i Russland fra 25. februar til 6. mars 2016.

## Resultater
### Jenter

### Gutter

### Miks

## Medaljeoversikt

## Norges tropp
30. januar tok Norges Skiforbund ut 4 jenter og 6 gutter.

### Jenter
}  || 
|-
|align=left|     ||align=left|  Hakadal Idrettslag  ||  ||  ||  ||  ||style="background:#FFDAB9;"|  || 
|-
|align=left|         ||align=left|  Idrettslaget Heming ||  ||  ||  ||  ||  || 
|-
|align=left|   ||align=left|  Bærums Skiklub      ||  ||  ||  ||  ||  || 
|-
|}

### Gutter
}  ||  ||style="background:#FFDAB9;"|  || 
|-
|align=left|         ||align=left|  Oppdal Alpin ||  ||  ||  ||  ||style="background:#FFDAB9;"|  || 
|-
|align=left|     ||align=left|  Hemsedal Idrettslag ||  ||  ||  ||  ||  || 
|-
|align=left|   ||align=left|  Bærums Skiklub ||  ||  ||  ||  ||  || 
|-
|align=left|    ||align=left|  Sportsklubben Njård ||  ||  ||  ||  ||  || 
|-
|align=left|           ||align=left|  Idrettslaget Heming ||  ||  ||  ||  ||  || 
|}

## Referanser


## Eksterne lenker
* 
* Resultatside hos *FIS-Ski.com*
Bjørgum bru

**Bjørgum bru** er en gangbru som krysser Istadelva og riksvei 13 i Voss kommune, den ble åpnet 8. juli 2015.

Brua ble bygd på bakken for deretter å bli heist på plass i fire seksjoner som deretter ble koblet sammen. Den ble heist opp i to omganger i løpet av to dager. Første heising av de to første seksjonene ble gjennomført natt til 9. april 2015, og de to siste seksjonene ble heist opp dagen etter. Riksvegen gjennom Bjørgum ble stengt i 9 timer på grunn av dette arbeidet.

I tillegg til selve brua måtte det gjøres en del arbeid for å fullføre prosjektet. Blant annet ble den gamle busstoppen oppgradert til en større busstopp/bussterminal.

## Kilder
* Reguleringsplan
Forbrytelse og straff (finsk film, 1983)

***Forbrytelse og straff*** , (originaltittel: *Rikos ja rangaistus*) er en finsk dramafilm fra 1983 regissert av Aki Kaurismäki, etter Fjodor Dostojevskijs roman av samme tittel.

## Handling
En slakteri-medarbeider, Antti Rahikainen, myrder en annen mann. En kvinne fra en catering-tjeneste som har kommet for å arrangere en sosial sammenkomst er det eneste vitnet til dette mordet. Hun velger å ikke kontakte politiet, men hun ber ham gå sin vei. Samtidig som politiet tar opp jakten på gjerningspersonen for dette mordet, lar Rahikainen være å komme på jobben. Han begynner i stedet å vandre rundt i Helsinki, og legger merke til en artikkel i avisen om drapet han hadde begått. Kollegaen hans (spilt av Matti Pellonpää) ber ham ta seg en uke fri fra jobben sin. Han finner igjen kvinnen som var vitne til drapet, Eeva Laakso. Han kommer deretter hjem, og oppdager at han har blitt stevnet for mordet.

Ved en politistasjon dagen etter blir Antti avhørt om hvor han befant seg på tidspunktet for drapet, og forholdet til Kari Honkanen - forretningsmannen som ble myrdet. Det avsløres at tre år tidligere ble Rahikainens forlovede drept av Honkanen fordi han kjørte i alkohol-påvirket tilstand. Men han ble aldri straffet for dette dødsfallet, og Rahikainen sverget på å ta hevn. Eeva kommer deretter til stasjonen, men identifiserer ikke Rahikainen som morderen. Dette tvinger politiet til å løslate ham. Rahikainen og Eeva møtes på en ferge om natten, og de begynner å tilbringe mer tid sammen. Men en mann følger etter Eeva, og truer med å gå til politiet for å avsløre Rahikainen - med mindre Eeva går med på ekteskapsforslaget hans.

Eeva slipper unna ved å true ham med en pistol. Men når mannen i stedet går for å konfrontere Rahikainen, blir han truffet av en trikk og dør av skadene han pådrar seg. Politi-inspektør Pennanen (spilt av Esko Nikkari) fortsetter å mistenke Rahikainen for å stå bak forbrytelsen, men en annen mann tilstår mordet og blir siktet. I mellomtiden blir Rahikainen plaget av skyldfølelse etter mordet han har begått, og alle hendelsene de siste par dagene - og han er usikker på hva han egentlig burde gjøre.

## Rolleliste
* Markku Toikka som Antti Rahikainen
* Aino Seppo som Eeva Laakso
* Esko Nikkari som Insektør Pennanen
* Hannu Lauri som Heinonen
* Olli Tuominen som Detektiv Snellman
* Matti Pellonpää som Nikander

## Referanser


## Eksterne lenker
*
Sinistra storica

La **sinistra storica** (det historiske venstre) var en politisk gruppering i Italias parlament, hovedsakelig aktiv i løpet av andre halvdel av 1800-tallet. 
Det dreide seg ikke om et parti, men en gruppe parlamentsmedlemmer som samlet seg om et program. Gruppen fikk sitt navn ved medlemmene satt på venstre side av parlamentet, som i 1861 befant seg i Torino. Den konkurrerende gruppen la destra storica, satt på parlamentets høyre side.

Det var ingen store politiske forskjeller mellom la sinistra storica og la destra storica. Begge grupperinger var enige om å fullføre Risorgimento, Italias samling. La sinistra storica representerte småborgerskapet, de intellektuelle og utøverne av profesjonene (leger, akademikere, jurister), mens la destra tjente det store borgerskapets og aristokratenes interesser. La sinistra storica ønsket utvidelse av stemmeretten og en aktiv utenrikspolitikk for å vinne Roma og Veneto.

La sinistra storica overtok som støtte for regjeringsmakten i Italia i 1876.

## Referanser
KornShell

**KornShell (ksh)** er et Unix-skall som ble utviklet av David Korn ved Bell Laboratories tidlig på 1980-tallet og annonsert på USENIX Annual Technical Conference den 14. juli 1983.  Den opprinnelige versjonen var basert på kildekoden til Bourne shell. Andre tidlige bidragsytere var Mike Veach og Pat Sullivan ved Bell Laboratories, som utviklet linjeredigering inspirert av teksteditorene Emacs og vi. KornShell er bakoverkompatibel med Bourne Shell og inkluderer mange egenskaper fra C shell.

KornShell ble frigitt som Open Source av AT&T i 2000, og er i dag en del av AT&T Software Technology (AST) Open Source Software Collection. Funksjonaliteten i det opprinnelige KornShell, ksh88, er standardisert som 'Unix Standard Command Internpreter' i POSIX.2 og en del av IEEE Std 1003.2-1992.

KornShells popularitet kombinert med frustrasjon over AT&Ts lisensbetingelser på 90-tallet, bidro til at flere open source ksh-kloner ble utviklet, med pdksh og mksh som de beste eksemplene. Dagens mest populære Unix-skall, bash, er også sterkt influert av ksh.

## Referanser


## Eksterne lenker
*
FAT i Linux

Linuxkjernen støtter flere drivere for filsystemet File Allocation Table (FAT). Disse er vanligvis kjent gjennom navnene i kommandoen , som kaller spesifikke drivere i kjernen i form av *msdos*, *vfat*, and *umsdos*.

## Referanser
Lagertha Broch

**Lagertha Olea Sofie Broch** (født 27. januar 1864 i Horten, død 2. mai 1952 i Horten) var en norsk barnebokforfatter, illustratør og kvinnesaksforkjemper.

## Familie
Hun var datter av kjøpmann Johan Anton Zincke Broch (av slekten Broch, født 31. desember 1827 i Moss, død 8. august 1923 i Horten) og Fanny Harriet Caroline Gamborg (født 31. oktober 1838 i Fredericia, død 8. februar 1926 i Horten). Hun var eldst i en søskenflokk på åtte, og søster av språkforsker Olaf Broch (1867-1961), boliginspektør Nanna Broch (1879-1971) og zoolog og professor Hjalmar Broch (1882-1969). 

## Liv og virke
Broch fikk i 1886 tegneundervistning ved arkitekt Wilhelm von Hannos tegneskole. Under et studieopphold i København i årene 1892-1894 var hun elev ved Meldahls tegneskole. Med noen opphold var hun i perioden 1888-1902 tegnelærer ved middelskolen i Horten.

### Kvinnesaksforkjemper
Broch var i 1896 med da Marie Høeg stiftet kvinnesaksforeningen Den Selskabelige Diskussionsforening i Horten. Hun var i perioden 1899-1909 foreningens sekretær. Dessuten var hun redaktør og illustratør i *Kvindsjaa*, foreningens håndskrevne blad. 

Fra 3. til 7. juli 1902 ble det arrangert «Nordisk kvindesagsmøde» i Kristiania. Lagertha Broch var delegat fra Discussionsforeningen i Horten, sammen med Magdalene Vedeler.

Broch satt i 1898-1910 i styret for den lokale avdelingen av Landskvinnestemmerettsforeningen, og fra oppstarten av Horten og Omegn Kvinneråd var hun også styremedlem der. 

### Forfatter og illustratør
Broch utga i 1902 sin første barnebok, *Ruths papirer I – billeder og smaaprat for barn*. I alt utga hun 15 barnebøker, og flere av disse illustrerte hun selv. I 1920 utga hun *Havebok for barn*, som hun i forordet tilegnet Marie Jørstad «som den, der fra først av praktiserte idéen og derved vakte interessen for skolehavesaken utover hele vort land».

Broch var en ivrig bidragsyter til dagspresse, kvinneblader og barneblader, og skrev blant annet i bladene *[[Husmoderen]]*, *[[Urd (ukeblad)|Urd]]* og *[[Nylænde]]*. Hun skrev også dikt og sangtekster, blant annet til komponisten Mon Schjelderups sanger *Barnerim*.

#### Zinken Hopps dedikasjon
Zinken Hopp tilegnet sin barnebok *Da mor var liten* (1945) til Lagertha Broch «hvis bøker gav oss så mange gode ideer».

## Bibliografi
* 1902: *Ruths papirer I – billeder og smaaprat for barn*
* 1903: *For længe, længe siden – eventyrkomedie for børn – i sels akter og seks tableauer*
* 1904: *Haven paa lissom*
* 1904: *Den lille baadbygger*
* 1905: *Baadbygging 2: for gutter*
* 1909: *Moro for barn*
* 1911: *I Potetalien : en spøk-historie fra "Natskyggernes" land*, illustrert av forfatteren selv
* 1912: *Fix og hendes venner, illustrert av forfatteren selv*
* 1913: *Eventyr fra mark og skog*, illustrert av Arnold Thornam
* 1915: *Smaapikernes kalender*
* 1918-1920: *Barnets bok* I & II
* 1920: *Havebok for barn* 
* 1921: *Hortens diskussionsforening gjennom 25 aar 1896-1921*
* 1947: *Naturens eventyr : billedbok*

## Referanser


## Kilder
*
*

## Eksterne lenker
* Lagertha Broch – www.kvinnestemmerett.no  – besøkt 19. februar 2017
Junior-VM i alpint 2017

**[[Junior-VM i alpint]] 2017** ble arrangert i Åre i Sverige fra 6. til 14. mars 2017.

## Resultater
### Jenter

### Gutter

### Miks

## Medaljeoversikt
:  

## Norges tropp
9. februar tok Norges Skiforbund foreløpig ut 2 jenter og 2 gutter, mens endelig uttak offentliggjøres 20. februar.

### Jenter
} ||  || 
|-
|align=left|  ||align=left|  Bærums Skiklub ||  ||  ||  ||  ||  || 
|-
|align=left|  ||align=left|  Idrettslaget Heming||  ||  ||  ||  ||  || 
|-
|align=left|  ||align=left|  Hakadal Idrettslag||  ||  ||  ||  ||  || 
|-
|align=left|  ||align=left|  Ål Idrettslag||  ||  ||  ||  ||  || 
|-
|align=left|  ||align=left|  Idrettslaget Heming||  ||  ||  ||  ||  || 
|-
|align=left|  ||align=left|  Bærums Skiklub||  ||  ||  ||  ||  || 
|-
|}

### Gutter
} || style="background:#FFDAB9;"|  || 
|-
|align=left|  ||align=left| Sportsklubben Njård ||  ||  ||  ||  ||  || 
|-
|align=left|  ||align=left| Idrettslaget Heming ||  ||  ||  ||  ||  || 
|-
|align=left|  ||align=left| Haugen Idrettslag ||  ||  ||  ||  ||  || 
|-
|align=left|  ||align=left| Idrettslaget Heming ||  ||  ||  ||  ||  || 
|-
|align=left|  ||align=left| Idrettslaget Stjørdals-Blink ||  ||  ||  ||  ||  || 
|-
|align=left|  ||align=left| Hemsedal Idrettslag ||  ||  ||  ||  ||  || 
|-
|align=left|  ||align=left| Hemsedal Idrettslag ||  ||  ||  ||  ||  || style="background:#FFDAB9;"| 
|-
|align=left|  ||align=left| Idrettslaget Heming ||  ||  ||  ||  ||  || 
|-
|}

## Se også
* VM i alpint 2017

## Referanser


## Eksterne lenker
* 
* Resultatside hos *FIS-Ski.com*
Magnus Bakken Haugli

**Magnus Bakken Haugli** (født 1. mai 1998 på Jevnaker) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Jevnaker Idrettsforening.

Han er søskenbarn til Maren og Sverre Haugli og barnebarnet til Sverre Ingolf Haugli som tok OL-bronse i 1952 på  meter.

## Idrettskarriere
### 2015/16
I allround-NM på skøyter junior 2016 fikk han sølv på  meter, bak Marius Bratli, og han kom på fjerdeplass på  meter.

### 2016/17
I enkeltdistanse-NM på skøyter 2017 i oktober 2016 fikk han syvendeplass på  meter som beste plassering. På  meter kom han på åttendeplass, på  meter niendeplass og på 500 meter 13.-plass. Han kom på åttendeplass sammenlagt i allround-NM på skøyter 2017, med åttendeplass på  meter som beste enkeltresultat.
 
I januar 2017 deltok han i juniorklassen under sprint-NM på skøyter 2017. Der kom han på fjerdeplass på  meter, med ny personlig rekord på 1.14,72, og han kom på femteplass på den første 500-meteren og syvendeplass på den andre 500-meteren.

I allround-NM på skøyter junior 2017 fikk han sølv på  meter, bak Allan Dahl Johansson, og bronse på  og  meter. På 500 meter kom han på fjerdeplass.

Han deltok i junior-VM på skøyter 2017 i Helsingfors, Finland. Her endte han på 52.-plass på 500 meter og 17.-plass på  meter. På  meter kom han på 37.-plass, og på  meter kom han på tiendeplass. Norge fikk bronse på lagtempo, med Haugli på laget. Avslutningsdistansen i junior-VM var fellesstart, der Haugli kom på 24.-plass.

### 2017/18
I neosenior-verdenscupen i slutten av november 2017 tok han en fin 3.-plass på  meter bak sine landslagskamerater Runar Njåtun Krøyer, Asker SK som vant og Vetle Stangeland, Tønsbergs TF som tok andreplassen. Den 16. og 17. desember 2017 vant han sammenlagtkonkurransen i Norgescupen allround for menn etter å ha vunnet de to lengste distansene  meter og  meter, og ble med det kvalifisert for EM på skøyter 2018 som dette året ble arrangert som et enkeltdistansemesterskap for første gang. I europamesterskapet som ble avholdt første helgen i 2018 ble han nummer 14 på  meter på ny personlig rekord 1.50,33 og nummer 12 på  meter. Den andre helgen i januar (13. og 14. januar) gikk allround-NM på skøyter på Jevnaker kunstisbane (Hauglis hjemmebane) og der var han blant forhåndsfavorittene til medalje og mesterskapet. Haugli vant begge de to lengste distansene igjen under allround-NM på skøyter og gjorde det også såpass greit på de to kortere distansene også slik at han vant et forholdsvis klart norgesmesterskap foran Kristian Gamme Ulekleiv, Gjøvik SK som tok sølv og Runar Njåtun Krøyer som tok bronse.

## Personlige rekorder
Oppdatert pr 17. januar 2018.

## Referanser




## Eksterne lenker
* 
*  Magnus Bakken Haugli hos www.ISU.html.InfostradaSports.com
*  Magnus Bakken Haugli hos SpeedSkatingResults.com
*  Magnus Bakken Haugli på Jakub Majerski's Speedskating database (Adelskalender distanser og sammenlagt)
*  Magnus Bakken Haugli på www.The-Sports.org
;Bilder
*  Bilder av Magnus Bakken Haugli på SpeedSkatingPhotos.info/DesgPhoto.com
Gnuplot

**gnuplot** er et kommandolinjebasert program som kan generere to- og tredismensjonale plot med basis i matematiske funksjoner, data og  kurvetilpasning. Programmet benyttes ofte for grafikk av publikasjonskvalitet så vel som i utdannelse. Programmet finnes for en rekke datamaskinarkitekturer og operativsystemer, deriblant Unix, Linux, Microsoft Windows og OS X. gnuplot ble lansert i 1986. På tross av sitt navn, blir det ikke distribuert under GNU General Public License, men har sin egen fri programvarelisens.

Siste versjon er versjon 5.0.5, som ble lansert 10. oktober 2016.

## Referanser


## Eksterne lenker
*